[{"text_idx": "#000007", "text": "Laina Mesila-Kaarmann vo\u0303ttis esimesed pa\u0308evad vo\u0303o\u0303rsil kokku ro\u0303o\u0303msate tunnetega ja kinnitas, et na\u0308dal muutub aina tihedamaks. \u201cMeil on kaks korda pa\u0308evas trennid ning oleme teistest inimestest ta\u0308iesti eraldatud. Viibime na\u0308dal aega totaalses mullis,\u201d selgitas Mesila-Kaarmann. Ta tunnistas, et ma\u0308ngud koondisega on ko\u0303rge tempoga ning no\u0303uavad korralikku keskendumist. Mesila-Kaarmann pole viimased kaks aastat koondises ma\u0308nginud, aga varem sageli nimekirja kuulunud."}, {"text_idx": "#000009", "text": "Janeli Lilleallik ra\u0308a\u0308kis, et rahvuskoondises ma\u0308ngimine on olnud tema unistus juba noorest saati. Esimest korda kuulus ta kandidaatide hulka 2015. aastal. \u201d Kolm aastat hiljem pidin vigastuse to\u0303ttu oma ma\u0308ngijakarja\u0308a\u0308ri va\u0308lismaal pooleli ja\u0308tma, sealhulgas koondise ma\u0308ngud. Nu\u0308u\u0308d olen taas va\u0308ljakul ja naudin seda ta\u0308iega,\u201d kinnitas ta. Tema jaoks tuli kutse ootamatult. \u201cMa ei olnud endale nii ko\u0303rget eesma\u0308rki seadnud, arvasin pigem, et alustan rahulikult esiliigas,\u201d selgitas Lilleallik. Kui koondise peatreenerilt Allan Siimannilt pakkumine tuli, ei olnud varianti a\u0308ra o\u0308elda.Lillealliku so\u0303nul on esimene vastane Bosnia ja Hertsegoviina va\u0308ga ko\u0303rgel tasemel, kelle naiskonna koosseisu kuuluvad ma\u0308ngijad naiste WNBA-st ja Euroliigast. S\u030cveitsi ja Eesti on aga tema so\u0303nul vo\u0303rdsemad vastased. Eestlaste tugevuseks hindas Lilleallik head meeskonnato\u0308o\u0308d. \u201cSuudame kaitses vastasele tugevat survet avaldada ja meil on palju ta\u0308pseid viskajaid,\u201d kinnitas ta."}, {"text_idx": "#000011", "text": "Mo\u0303lemad ma\u0308ngijad leidsid ta\u0308navu tee BC Elva/CHK naiskonna juurde erineval viisil. Mesila-Kaarmanni jaoks hakkas idee hargnema karikavo\u0303istlustest. \u201cAlguses kutsus Elva vo\u0303istkond mind karikavo\u0303istlustele appi, kuid siis selgus, et vo\u0303iksin nendega liituda terveks hooajaks. Ta\u0308naseks olen oma valikuga va\u0308ga rahul,\u201d selgitas Mesila-Kaarmann. Tema so\u0303nul on na\u0308ha, et klubi panustab ko\u0303vasti naiste korvpalli ning ko\u0303ik vo\u0303istkonnaliikmed on va\u0308ga motiveeritud."}, {"text_idx": "#000012", "text": "Lillealliku jaoks olid Elva naiskonna liikmed juba vanad tuttavad, kellega kuskil varem koos on ma\u0308ngitud. \u201cMo\u0303nega oleme va\u0308ljakul olnud isegi va\u0308iksest peale, seega see on ta\u0308itsa nagu oma koduvo\u0303istkond. Meil on Elvas hea koosto\u0308o\u0308 ja tunneme u\u0308ksteise tugevusi,\u201d selgitas Lilleallik. Ka treeneriga on klapp ha\u0308sti sujunud. \u201cTimole on see ku\u0308ll esmakordne kogemus naiskonna treenerina ja pole ehk ko\u0303ige lihtsam u\u0308lesanne, aga siiani ko\u0303ik toimib,\u201d lisas ta."}, {"text_idx": "#000013", "text": "Rahvuskoondisega ootab mo\u0303lemal Elva ma\u0308ngijal esimene kohtumine ees neljapa\u0308eval, kui vastu tuleb Bosnia ja Hertsegoviina ning teine lahing toimub 14. novembril S\u030cveitsi rahvuskoondisega."}]